**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Ένωσης Υπαλλήλων Πυροσβεστικού Σώματος Περιφέρειας Στερεάς Ελλάδας .**

Τηλ.: **6974881331,** fax: **2674022211,** web site: [**www.eakp.gr**](http://www.eakp.gr), email: **info@eakp.gr**

 **Λαμία 24 Φεβρουαρίου 2019**

 Προς: Προεδρείο Δ.Σ. Ε.Υ.Π.Σ. Περ/ρειας Στερεάς Ελλάδας

 Κοιν/ση: Μέλη Ε.Υ.Π.Σ Περ/ρειας Στερεάς Ελλάδος

Θέμα: « Πρόταση για συζήτηση θεμάτων στην προ ημερήσια διάταξη στο Διοικητικό Συμβούλιο

 της Ένωσης που θα πραγματοποιηθεί στις 25/2/2019 **»**

**Συναδέλφισσες – Συνάδελφοι,** η **Ε**νωτική **Α**γωνιστική **Κ**ίνηση **Π**υροσβεστών Στερεάς Ελλάδος, υποβάλλει τις παρακάτω προτάσεις και τις θέσεις της για τα συγκεκριμένα ζητήματα, ώστε να συζητηθούν ως θέματα προ ημερήσιας διάταξης, καθώς και να συμπεριληφθούν σε σχετικό θέμα της Η.Δ. στη συνεδρίαση του Διοικητικού Συμβουλίου, την Δευτέρα **25/10/2018.**

**1ο Θέμα προ Ημερήσιας Διάταξης:** **Τα προβλήματα του Π.Κ. Μαντουδίου από τα έντονα καιρικά φαινόμενα και του Π.Κ. Σκύρου με προβλήματα υποδομών, εξακολουθούν να παραμένουν.**

Η Ε.Α.Κ.Π. με τις από **8/10/2018**, **15/10/2018 και 3/2/2019** παρεμβάσεις της για το μεγάλο πρόβλημα που αντιμετώπισαν οι συνάδελφοι του **Π.Κ. Μαντουδίου** λόγω των έντονων καιρικών φαινομένων στην περιοχή, έφεραν στο προσκήνιο τα μεγάλα προβλήματα που δημιουργήθηκαν τόσο στις υποδομές του Π.Κ. και τους κινδύνους που διατρέχει η υγεία και ασφάλεια τους από τις συνέπειες του πλημμυρικού φαινομένου. Το μόνο που έχει γίνει είναι ότι αντικαταστάθηκε ο καυστήρας θέρμανσης.

 Τα ιδιαίτερα προβλήματα που αντιμετωπίζουν οι υπάλληλοι σχετικά με τις συνθήκες εργασίας του **Π.Κ. Σκύρου,** έτσι όπως περιγράφονται στην από **16/09/2018** παρέμβαση της Ε.Α.Κ.Π. προς το Α.Π.Σ., δεν έχει γίνει καμία επισκευαστική προσπάθεια, το μόνο που έχει « αλλάξει », είναι ότι οι ίδιοι οι συνάδελφοι έβαλαν χρήματα από την τσέπη τους για να αγοράσουν μια ηλεκτρική σόμπα για να ζεστάνουν το χώρο.

**2ο Θέμα προ Ημερήσιας Διάταξης: Διεκδίκηση αποζημιώσεων για τους συναδέλφους που ήταν υπηρεσία την ημέρα της πλημύρας με συνέπεια να υποστούν σημαντικές ζημιές στα ιδιωτικά τους αυτοκίνητα, τα οποία ήταν σταθμευμένα στον υπαίθριο χώρο του Π.Κ.**

 Μέχρι στιγμής δεν έχει καταβληθεί καμία αποζημίωση στους συναδέλφους του Π.Κ. Μαντουδίου για τις ζημιές στα Ι.Χ. αυτοκίνητα τους, παρ’ ότι είναι υποχρέωση της πολιτείας να τις καταβάλει λόγω ότι: Την συγκεκριμένη ημέρα οι συνάδελφοι ήταν σε διατεταγμένη υπηρεσία και η παρουσία των αυτοκινήτων τους στον προαύλιο χώρο του κλιμακίου ήταν σε άμεση συνάρτηση με αυτήν. Επιπρόσθετα λόγω της ενασχόλησης τους με τα καθήκοντα τους για την υπεράσπιση του δημοσίου συμφέροντος, δεν είχαν την ευχέρεια να φροντίσουν για την ασφαλή μετακίνηση των οχημάτων τους.

 Σε σχέση με τα δύο παραπάνω θέματα προτείνουμε να γίνει από την Ένωση άμεση παρέμβαση προς την πολιτική ηγεσία για την επίλυση των οξυμένων προβλημάτων των δύο συγκεκριμένων Π.Κ. της Εύβοιας και επιπρόσθετα για τις αποζημιώσεις των συναδέλφων σε περίπτωση κάθετης άρνησης της πολιτείας, να στηριχτούν από την Ένωση για ένδικα μέσα.

 Η πρόσφατη απάντηση που δόθηκε από την πολιτική ηγεσία σε σχετική ερώτηση πολιτικού φορέα για το Π.Κ. Σκύρου, παραπέμπει στο απώτερο μέλλον για τις όποιες ενέργειες για την επίλυση τους.

**Συναδέλφισσες – Συνάδελφοι**

Η **Ενωτική Αγωνιστική Κίνηση Πυροσβεστών** καταβάλει κάθε δυνατή προσπάθεια για την καλύτερη ενημέρωση για όλα τα προβλήματα που αφορούν καθημερινά τους πυροσβέστες και παρεμβαίνει προς κάθε κατεύθυνση για την αντιμετώπιση τους.Ζητάμε απ’ όλους τους συναδέλφους να συμβάλλουν στην ανάδειξη αυτών των προβλημάτων, σε όποια υπηρεσία υπηρετεί ο καθένας, επικοινωνώντας με την Ε.Α.Κ.Π. είτε τηλεφωνικά, είτε μέσω e-mail.

 **Για την Ε.Α.Κ.Π. Στερεάς Ελλάδας**

 **Το μέλος του Δ.Σ. της Ε.Υ.Π.Σ. Στερεάς Ελλάδας**

 **Κώστας Κέκης**